Retten i Aalborg behandler mandag en sag om grov mishandling af flere børn. Sagen omhandler fire børn født mellem 1996 og 2005. Deres mor er den hovedtiltalte og står overfor anklager om at have udøvet vold mod alle fire børn. Volden skulle ifølge anklageskriftet være sket mellem 2007 og 2012 ved at moderen med både sine hænder og flere pinde har slået børnene på ryg og balder. I anklageskriftet beskrives volden som en fast del af børnenes hverdag, da den skulle være sket flere gange ugentligt. Børnenes far er medtiltalt i sagen, og skulle ifølge anklageskriftet have været vidne til volden uden at have grebet ind. Faderen er også tiltalt for i et enkelt tilfælde at have slået et af børnene på kinden med flad hånd. Anklagemyndigheden ønsker forældrene fængslet.

Opsummering:
Flere gange ugentligt skulle en nordjysk mor ifølge politiet have slået sine børn mens faderen så på.